PATVIRTINTA

VšĮ Transporto kompetencijų agentūros

direktoriaus 2020 m. balandžio d.

įsakymu Nr.

**CIVILINĖS AVIACIJOS SPECIALISTŲ EGZAMINAVIMO VIEŠOJOJE ĮSTAIGOJE TRANSPORTO KOMPETENCIJŲ AGENTŪROJE KARANTINO LAIKOTARPIU TVARKOS PATVIRTINIMO**

**I SKYRIUS**

**BENDROSIOS NUOSTATOS**

1. Asmenų egzaminavimo viešojoje įstaigoje Transporto kompetencijų agentūroje karantino laikotarpiu tvarka (toliau – Tvarka) nustato papildomus reikalavimus, taikomus civilinės aviacijos specialistams (toliau – klientai), atvykusiems teorinių žinių patikrinimui į egzaminavimo patalpas viešojoje įstaigoje Transporto kompetencijų agentūroje (toliau – egzaminavimas), ir reikalavimus viešosios įstaigos Transporto kompetencijų agentūros (toliau – Agentūra) darbuotojams, vykdantiems egzaminavimą, karantino laikotarpiu.
2. Klientai norintys laikyti atitinkamą egzaminą Agentūroje, privalo iš anksto užsiregistruoti el. paštu anna.tadewicz-mikenas@tka.lt arba telefonu (85) 273 9013.
3. Klientams rekomenduojama prieš atvykstant reikiamus dokumentus pateikti iš anksto el. paštu anna.tadewicz-mikenas@tka.lt. Už planuojamą laikyti egzaminą reikalinga susimokėti iš anksto, bet ne vėliau kaip prieš 24 val., iki numatomos egzamino pradžios.

**II SKYRIUS**

**PAPILDOMI REIKALAVIMAI KLIENTAMS, ATVYKUSIEMS Į EGZAMINUS**

1. Klientai turi atvykti ne vėliau kaip 10 minučių iki numatomo egzamino pradžios. Atvykę anksčiau nei 10 minučių iki egzamino pradžios, turi palaukti lauke.
2. Po atvykimo praėjus 10 minučių, Agentūros darbuotojas bekontakčiu termometru matuoja visų klientų kūno temperatūrą prie įėjimo į egzaminavimo patalpą. Neaptarnaujami klientai, kuriems pasireiškia karščiavimas (37,3 °C ir daugiau) ar kurie matyti, kad turi ūmių viršutinių kvėpavimo takų ligų požymių (pvz., karščiavimas, sloga, kosulys, čiaudulys, pasunkėjęs kvėpavimas).
3. Aptarnaujami tik klientai, dėvintys kvėpavimo takų apsaugos priemones (veido kaukes, respiratorius) ir vienkartines pirštines viso buvimo patalpoje metu (pažeidus šio punkto reikalavimus Agentūros paslaugos teikimas nutraukiamas).
4. Klientai turi vengti liesti rankomis veidą, akis, nosį, burną ir kt., laikytis kosėjimo, čiaudėjimo etiketo, turi išlaikyti saugų atstumą (ne mažiau 2 metrų) iki kitų klientų ir Agentūros darbuotojų, užėję į patalpas privalo dezinfekuoti rankas.
5. Atvykus į egzaminą privaloma su savimi turėti dokumentų originalus. Agentūros darbuotojui paprašius dokumentų originalai pateikiami Agentūros darbuotojo nurodytoje vietoje.
6. Skundų pateikimo Agentūrai formos pateikiamos egzaminavimo patalpoje. Klientas šią formą užpildo už egzaminavimo patalpos ribų ir ją atsiunčia el. paštu info@tka.lt arba paštu Vilnius, Rodūnios kelias 2.
7. Rekomenduojama susilaikyti nuo egzaminų laikymo Agentūroje rizikos grupės asmenims (vyresnio nei 60 m. amžiaus asmenims ir (arba) sergantiems lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąraše, patvirtintame Lietuvos Respublikos sveikatos apsaugos ministro 2020 m. kovo 23 d. įsakymu Nr. V-483 „Dėl Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąrašo patvirtinimo“, t. y. žmogaus imunodeficito viruso liga; piktybiniai navikai (jei liga diagnozuota ar buvo paūmėjimas ir jei po taikyto gydymo pabaigos nepraėjo 2 metai); cukrinis diabetas; širdies ir kraujagyslių ligos su lėtiniu širdies nepakankamumu 2-4 laipsnio; lėtinės kvėpavimo organų ligos su kvėpavimo nepakankamumu; lėtinės inkstų ligos su inkstų nepakankamumu; būklė po autologinės kaulų čiulpų ir organų transplantacijos; ligos, kurios šiuo metu gydomos bendra ar selektyvia chemoterapijas ar radioterapija ir ligos, po kurių gydymo šiais metodais pabaigos nepraėjo 2 metai; ligos, kurios šiuo metu gydomos imunosupresija atitinkančia metilprednizolono 10 mg/kg per dieną ir ligos, nuo kurių gydymo šiuo būdu pabaigos nepraėjo 6 mėnesiai; įgimtas imunodeficitas; kitos sunkios lėtinės ligos, kai taikomas imunosupresinis gydymas). Agentūra yra nustačiusi išimtis dėl atitinkamų pažymėjimų, licencijų, leidimų ir jų įrašų galiojimo termino pratęsimo. Detalesnę informaciją galima rasti Agentūros interneto svetainėje adresu https://tka.lt/oro-transportas/katalogas/teises-aktai/, prie temos „Aktualūs įstaigos teisės aktai karantino laikotarpiu“.

**III SKYRIUS**

**PAPILDOMI REIKALAVIMAI AGENTŪROS DARBUOTOJAMS, VYKDANTIEMS EGZAMINAVIMĄ**

1. Siekiant užtikrinti Agentūros darbuotojų ir klientų saugumą, darbuotojai, teikdami paslaugas, privalo:
   1. dėvėti kvėpavimo takų apsaugos priemones (veido kaukes, respiratorius);
   2. dėvėti vienkartines pirštines viso buvimo patalpoje metu, keičiant jas priklausomai nuo kontakto su galimai užterštais paviršiais dažnumo;
   3. dėvėti apsauginius veido skydelius ar apsauginius akinius;
   4. reguliariai (ne rečiau kaip kas 1-2 val. arba po kontakto su klientais) kruopščiai plauti rankas su šiltu tekančiu vandeniu ir skystu muilu, ar dezinfekuoti jas specialiomis rankų dezinfekavimo priemonėmis;
   5. išlaikyti saugų atstumą (ne mažiau 1-2 metrų) iki klientų ir kitų Agentūros -darbuotojų. Šis reikalavimas netaikomas kai bekontakčiu termometru matuojama klientų kūno temperatūrą;
   6. kasdien, prieš pradedant dirbti ir reguliariai darbo metu ne mažiau kaip du kartus per darbo dieną, bekontakčiu termometru matuotis kūno temperatūrą;
   7. nedelsiant pasišalinti iš darbo vietos ir informuoti tiesioginį vadovą, jeigu darbo metu pasireiškia karščiavimas (37,3 °C ir daugiau) arba pastebima, kad darbuotojas turi ūmių viršutinių kvėpavimo takų ligų požymių (pvz., karščiavimas, sloga, kosulys, čiaudulys, pasunkėjęs kvėpavimas). Jeigu minėti požymiai pastebimi ne darbo vietoje, darbuotojas privalo nevykti į darbą, informuoti apie tai tiesioginį vadovą ir kreiptis į asmens sveikatos priežiūros įstaigą;

11.8. reguliariai vėdinti egzaminavimo patalpą atveriant langus bent 15 min.;

11.9. vengti liesti rankomis veidą, akis, nosį, burną ir kt., laikytis kosėjimo, čiaudėjimo etiketo;

* 1. bekontakčiu termometru matuoti visų atvykstančių klientų kūno temperatūrą prie įėjimo ir neaptarnauti klientų, kuriems pasireiškia karščiavimas (37,3 °C ir daugiau) ar kurie matyti, kad turi ūmių viršutinių kvėpavimo takų ligų požymių (pvz., karščiavimas, sloga, kosulys, čiaudulys, pasunkėjęs kvėpavimas);
  2. užtikrinti, kad patalpoje būtų ne daugiau nei 6 klientai, susodinant juos taip, kad būtų išlaikytas 2 metrų atstumas tarp jų;
  3. po kiekvieno kliento atlikti dažniausiai darbo vietoje liečiamų paviršių (darbastalių, klaviatūrų, pelių, darbo priemonių, ir kt.) valymą naudojant specialias dezinfekcines priemones;
  4. užtikrinti, kad patalpose, ypač prie įėjimo į patalpą, nuolatos būtų rankų dezinfekavimo priemonių (rankų dezinfekantai, vienkartinės dezinfekuojančios servetėles ir pan.) ir užtikrinti nuolatinį jų papildymą.

**IV SKYRIUS**

**BAIGIAMOSIOS NUOSTATOS**

1. Agentūros priimti sprendimai pagal Tvarkos nuostatas gali būti skundžiami Lietuvos Respublikos administracinių bylų teisenos įstatymo nustatyta tvarka.